1993 és 2006 között 110 alkalommal szerepelt a Costa Rica-i válogatottban és 6 gólt szerzett. Bemutatkozására 1993-ban került sor egy Szaúd-Arábia elleni barátságos mérkőzésen. Hazáját 30 világbajnoki selejtezőn képviselte és szerepelt a 2002-es és a 2006-os világbajnokságon. Részt vett az 1995-ös, az 1999-es és a 2001-es UNCAF-nemzetek kupáján, a 2002-es és a 2003-as CONCACAF-aranykupán, illetve az 1997-es és a 2001-es Copa Américan.